
REPUBLIKA HRVATSKA
Općinski sud u Sesvetama
Prekršajni odjel
Industrijska cesta 15, Sesvete
Posebna sudska pisarnica za izvršenje prekršajnopravnih sankcija

Poslovni broj: Pp Ikp-858/2024-8

R E P U B L I K A  H R V A T S K A
 
R J E Š E N J E
 
        Općinski sud u Sesvetama, Prekršajni odjel, po sucu Snježani Butković-Krnić, uz sudjelovanje zapisničara Darije Ćosić, u postupku izvršavanja novčane kazne izrečene osuđeniku Emanuelu Bekirovski zbog prekršaja iz članka 10. točke 3. Zakona o zaštiti od nasilja u obitelji i članka 3. Zakona o suzbijanju zlouporabe droga, 1. rujna 2026.

r i j e š i o    j e
 
	I.Na temelju članka 152. stavka 6. Prekršajnog zakona ("Narodne novine" broj 107/07, 39/13, 157/13, 110/15, 70/17, 118/18, 114/22) neplaćena novčana kazna osuđeniku Emanuelu Bekirovski, OIB 45520147807, rođenom 8. siječnja 2003., s prebivalištem u Ulica Ladislava Šabana 8, Sesvete,  u iznosu od 920,36 ( devetsto dvadeset, trideset šest) eura, izrečena pravomoćnom odlukom o prekršaju  Općinskog suda u Sesvetama, Prekršajnog odjela,  broj Pp-1048/2024-8 od 20. svibnja 2024.,  zamjenjuje se radom za opće dobro u trajanju od 48 (četrdeset osam) sati.

 II. Osuđenik se upućuje na izvršavanje rada za opće dobro iz točke I. ovog rješenja u ustanovu i drugu pravnu osobu s kojima je ministarstvo nadležno za poslove pravosuđa sklopilo ugovore o postojanju zajedničkog interesa za izvršavanje rada za opće dobro u prekršajnom postupku i o tome vodi evidenciju.

 III. Ukoliko osuđenik ne prihvati rad za opće dobro ili se na uredan poziv suda izvršenja ne odazove radi primitka naredbe o upućivanju na izvršavanje rada sukladno članku 152.c stavku 6. Prekršajnog zakona ili ga ne izvrši svojom krivnjom u roku koji je za to određen sukladno članku 34. stavku 3. Prekršajnog zakona, osuđeniku se neplaćena novčana kazna iz točke I. izreke ovog rješenja zamjenjuje kaznom zatvora u trajanju od 24 (dvadeset četiri) dana. 

Obrazloženje
 
        1.Odlukom o prekršaju  Općinskog suda u Sesvetama, Prekršajnog odjela,  broj Pp-1048/2024-8 od 20. svibnja 2024., osuđeniku Emanuelu Bekirovski izrečena je novčana kazna u iznosu od 1.000,00 eura u koju  kaznu mu se uračunalo vrijeme provedeno u zadržavanju od 19. svibnja 2024.  u 14:49 sati do  20. svibnja 2024. u 12:45 sati, računajući svaki započeti dan zatvora kao 39,82  eura, te je ostalo za platiti 920,36 eura. Odluka o prekršaju postala je pravomoćna 20. svibnja 2024., a izvršna 20. lipnja 2024. godine.  Budući   osuđenik  u  roku  određenom  u odluci  o  prekršaju  

2
Poslovni broj: Pp Ikp-858/2024-8


nije platio novčanu kaznu, niti  je naplaćena prisilno, odlučeno je  kao pod točkom I. izreke  rješenja, kako je to propisano odredbom članka 34. stavka 6. Prekršajnog zakona računajući da se svakih započetih 39,82 eura novčane kazne zamijeni s dva sata rada za opće dobro odnosno jednim danom zatvora, pri čemu rad za opće dobro ne smije biti kraći od šest sati niti dulji od dvjesto četrdeset sati, a zatvor ne smije biti kraći od tri dana ni dulji od šezdeset dana.

        2.Prema odredbi članka 151. stavka 2. Prekršajnog zakona pravomoćna odluka izvršava se kad je uredno dostavljena osuđeniku i kad za njeno izvršenje ne postoje zakonske smetnje.


	3.Kako su ostvareni uvjeti za izvršavanje rada za opće dobro, odlučeno je kao pod točkom II. izreke rješenja, te će sud nakon pravomoćnosti i izvršnosti ovog rješenja pozvati osuđenika radi dostave naredbe o upućivanju na izvršenje rada u jednu od ustanova i pravnih osoba iz evidencije iz članka 152.a stavka 2. Zakona, s područja svoje nadležnosti.

        4.Rješenjem je određena i zamjena neplaćene novčane kazne kaznom zatvora za slučaj da osuđenik ne prihvati rad za opće dobro sukladno članku 152.c stavku 6. Prekršajnog zakona ili ga ne izvrši svojom krivnjom u roku koji je za to određen sukladno članku 34.stavku 3. Prekršajnog zakona.

        5.Ukoliko osuđenik plati novčanu kaznu nakon pravomoćnosti odluke o zamjeni, izvršenje rada za opće dobro ili kazna zatvora će se obustaviti. U slučaju djelomičnog plaćanja, izvršit će se samo preostali dio rada za opće dobro odnosno kazne zatvora, sukladno odredbi članka 34. stavka 7. Prekršajnog zakona.

        6.Osuđenik je obavezan nakon pravomoćnosti i izvršnosti ovog rješenja odazvati se pozivu ovog suda radi dostave naredbe o upućivanju na izvršenje rada i davanja pisane izjave o prihvaćanju rada za opće dobro sukladno članku 152.c stavku 1. i stavku 2. Prekršajnog zakona, jer će u suprotnome sud odmah izdati naredbu o upućivanju osuđenika na izdržavanje kazne zatvora iz točke III. izreke ovog rješenja u nadležnu ustanovu za izvršavanje zatvora.
 
Sesvete, 1. rujna 2026.
	 Zapisničar
	 
	 Sudac


[bookmark: _GoBack]           Darija Ćosić, v.r.                                                    Snježana Butković-Krnić, v.r.
  
  Uputa o pravnom lijeku:
    Protiv ovog rješenja dopuštena je žalba u roku od 3 (tri) dana od dana dostave. Žalba se podnosi Općinskom sudu u Sesvetama, Industrijska cesta 15, Sesvete, u dva primjerka, a o žalbi odlučuje Visoki prekršajni sud Republike Hrvatske.
Za točnost otpravka-ovlašteni službenik                                                                                Janja Betzler

